CELEX: 62009TN0405
Language: lv
Date: 2009-10-09 00:00:00
Title: Lieta T-405/09: Prasība, kas celta 2009. gada 9. oktobrī — Deutsche Bahn AG/ITSB (pelēkās un sarkanās krāsas kombinācija)

5.12.2009   
            
            
               LV
            
            
               Eiropas Savienības Oficiālais Vēstnesis
            
            
               C 297/32
            
         Prasība, kas celta 2009. gada 9. oktobrī — Deutsche Bahn AG/ITSB (pelēkās un sarkanās krāsas kombinācija)
   (Lieta T-405/09)
   2009/C 297/48
   Tiesvedības valoda — vācu
   
      Lietas dalībnieki
   
   
      Prasītāja: Deutsche Bahn AG, Berlīne (Vācija) (pārstāvji — U. Hildebrandt, K. Schmidt-Hern un B. Weichhaus, advokāti)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Prasītājas prasījumi:
   
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2009. gada 23. jūlija lēmumu lietā R 372/2009-1;
            
         
               —
            
            
               piespriest atbildētājam atlīdzināt tiesāšanās izdevumus.
            
         
      Pamati un galvenie argumenti
   
   
      Attiecīgā Kopienas preču zīme: preču zīme, ko veido pelēkās un sarkanās krāsas kombinācija, attiecībā uz pakalpojumiem, kuri ietilpst 39. klasē (reģistrācijas pieteikums Nr. 6 735 401)
   
      Pārbaudītāja lēmums: reģistrācijas pieteikumu noraidīt
   
      Apelāciju padomes lēmums: apelācijas sūdzību noraidīt
   
      Izvirzītie pamati: Iekšējā tirgus saskaņošanas birojs reģistrācijai pieteiktās preču zīmes izvērtēšanai esot izmantojis kritēriju, kas neatbilst Pirmās instances tiesas judikatūrai; cita starpā tas neesot ņēmis vērā, ka krāsu preču zīmju reģistrācijas pieteikumam attiecībā uz pakalpojumiem ir jāpiemēro cits kritērijs, nevis tas, kas piemērojams reģistrācijas pieteikumam attiecībā uz precēm